
ROMÂNIA

JUDEŢUL TIMIŞ

MUNICIPIUL TIMIŞOARA

PRIMAR

SC2021  -           /            .2021

REFERAT DE APROBARE  A PROIECTULUI DE HOTĂRÂRE

privind declararea ca fiind de utilitate publică locală lucrările aferente obiectivului de investiţie
„Amenajare zona Torac-Rudolf Walter-Canal Bega”

1. Descrierea situaţiei actuale:




În prezent străzile Canalul Bega, Rudolf Walter, Câmpului, Calea Moșniței, Torac și Petrov Cermena sunt pline de gropi, denivelări şi faianțări, motiv pentru care circulaţia (rutieră, ciclistică şi pietonală) se desfăşoară cu dificultate. În unele zone nu exista o delimitare între trotuar si carosabil ceea ce ridică riscul unor accidente. De asemenea, traficul pietonal este îngreunat de inexistenţa trotuarelor pe porţiuni bune de drum pe majoritatea străzilor care fac subiectul acestui obiectiv de investitie. În cazul circulației ciclistice, situația e mult mai deficitară întrucât nu există piste amenajate.




Având în vedere infrastructura de ciclism realizată de comuna Ghiroda până la limita unității administrativ-teritoriale, respectiv strada Canal Bega, amenajarea pistei în continuarea celei realizate, pe strada Canalul Bega și pe restul străzilor din prezentul obiectiv ar fi impetuos necesară în scopul facilitării circulației ciclistice între Timișoara, Ghiroda și Moșnița Nouă. 


De asemenea, în conformitate cu prevederile art.23 alin.1 lit.c din Anexa nr.1 la H.G. nr. 955/2004 pentru aprobarea reglementărilor-cadru de aplicare a <LLNK 12002    71130 301   0 33>Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, autoritățile administrației publice locale vor asigura administrarea drumurilor orăşeneşti.


Potrivit  prevederilor art.23 alin.3 din același act normativ şi O.G. nr.43/1997, art.22 privind regimul drumurilor, activitatea de modernizare şi întreţinere a străzilor şi a drumurilor  revine în atribuţiile autorităţilor publice locale.
2. Schimbări preconizate și rezultate așteptate:

Prin amenajarea infrastructurii cuprinse în acest obiectiv de investiție se dorește:

· facilitarea accesului în localitățile Ghiroda și Moșnița Noua prin ocolirea arterelor principale Calea Lugojului și Calea Buziașului, fapt care ar descongestiona traficul în această zonă a urbei; 
· dezvoltarea și extinderea infrastructurii de ciclism – încurajarea astfel a populației de a apela la mijloacele alternative de transport, această schimbare având ca rezultat beneficii asupra mediului înconjurător și a sănătății oamenilor;
· îmbunătățirea condițiilor de circulație pietonală și reducerea riscului unor accidente.




În vederea realizării acestui obiectiv, este necesar să se stabilească în mod expres prin hotărâre a consiliului local caracterul de utilitate publică a acestor lucrări, în conformitate cu art. 6 din Legea nr. 33/1994 privind exproprierea pentru cauză de utilitate publică.
3. Alte informații:

Întocmirea Studiului de Fezabilitate și a Proiectului Tehnic pentru obiectivul „Amenajare zona Torac-Rudolf Walter-Canal Bega”, a fost atribuită S.C HENTZA BUSINESS S.R.L – Ilfov în baza contractului de prestări servicii nr. 19/11.02.2020. 

4. Concluzii:

Prin urmare, în conformitate cu art. 139 şi at.196 alin.1 lit.a din O.U.G. nr.57/03.07.2019 privind Codul administrativ şi Ordinul nr.49/27.01.1998 cap.3, pct.3.8. supun spre dezbatere și aprobare proiectul de hotărâre privind declararea ca fiind de utilitate publică locală lucrările aferente obiectivului menționat anterior, constând în lucrări de modernizare și o mai bună funcționalitate a zonei de sud-est a municipiului prin amenajarea carosabilului, trotuarelor, pistelor pentru cicliști și a locurilor de parcare.

